
                                                 Nr.23/169/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru completarea art.35 din Legea nr.111/1996 privind desfăşurarea în siguranţă, reglementarea, autorizarea şi controlul activităţilor nucleare, transmis, pentru dezbatere în procedură de urgenţă, cu adresa nr.P.L.x 361 din 31 mai 2010.



În raport de obiectul şi conţinutul reglementării, proiectul de lege face parte din categoria legilor ordinare. 


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/169/2010
R A P O R T

asupra proiectului de Lege pentru completarea art.35 din Legea nr.111/1996 privind desfăşurarea în siguranţă, reglementarea, autorizarea şi controlul activităţilor nucleare


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru completarea art.35 din Legea nr.111/1996 privind desfăşurarea în siguranţă, reglementarea, autorizarea şi controlul activităţilor nucleare, transmis cu adresa nr.P.L.x  361 din 31 mai 2010, înregistrată la comisie sub nr.23/169 din 1 iunie 2010.



Senatul a adoptat proiectul de lege, în şedinţa din 26 mai 2010.



Comisia juridică, de disciplină şi imunităţi şi Comisia pentru politică economică au avizat favorabil proiectul de lege, cu avizele nr. PL-x-361-2010 din 8 iunie 2010, respectiv nr. PL-x 361 din 2 iunie 2010.


Consiliul Legislativ, cu avizul nr. 203 din 09 martie 2010, a avizat favorabil proiectul de lege, formulând observaţii şi propuneri care sunt preluate.


Proiectul de lege are ca obiect de reglementare completarea art. 35 din Legea nr.111/1996,  în sensul prevederii exprese drept atribuţii ale Comisiei Naţionale pentru Controlul Activităţilor Nucleare, iniţierea, în condiţiile legii, a demersurilor necesare pentru încheierea de tratate la  nivel guvernamental, în domeniul său de competenţă, precum şi pentru încheierea de tratate, în condiţiile legii, la nivel departamental, în domeniul său de competenţă.


Membrii Comisiei pentru industrii şi servicii au examinat proiectul de lege în şedinţa din 7 septembrie 2010 şi au hotărât, în unanimitate, să propună plenului Camerei Deputaţilor, adoptarea acestuia, în forma transmisă de Senat.



La lucrările comisiei au fost prezenţi 28 deputaţi din totalul de 28 de membri ai comisiei.
                    Din partea Comisiei Naţionale pentru Controlul Activităţilor Nucleare a participat dl. Director Radu Viorel, iar din partea Departamentului de Afaceri Europene: dl. consilier Romulus Bena.


În raport de obiectul şi conţinutul reglementării, proiectul de lege face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                  PREŞEDINTE,                                         SECRETAR,
                   Iulian Iancu                                            Mircea Marin
Consilier parlamentar,
Silvia Vlăsceanu

